Katariina (nimi)

Katariina on suomalainen naisen etunimi. Myös nimen kansainvälisempää muotoa Katarina käytetään Suomessa.

Katariina ja Katarina juontuvat kreikkalaisesta nimestä Aikaterine (Αικατερινη),
jonka alkuperää ei tunneta varmasti. Aikaterine-nimen on epäilty liittyvän kidutusta merkitsevään sanaan aikia tai se voi olla johdos vanhemmasta, "molempia" merkitsevästä nimestä Hekaterine (‘Εκατερινη). Nimi voi olla johdos myös jumalatar Hekaten nimestä tai koptinkielisestä nimestä, joka merkitsee kutakuinkin "nimen pyhittämistä" (). Varhaiset kristityt uskoivat Aikaterinen liittyvän kreikan puhtautta merkitsevään sanaan katharos, minkä vuoksi nimi sai latinassa muodon Katharina.

Suomeen nimi lienee kulkeutunut Venäjän kautta, jossa nimestä käytetään muunnosta Jekaterina (Екатерина).

1900-luvun alusta vuoden 2019 loppuun mennessä Suomessa on rekisteröity 55 711 Katariina-nimen saanutta henkilöä. Vastaavasti Katarina-nimen on saanut 8 136 naista ja alle 10 miestä. Katariina-nimen lyhentymänä esiintyy myös Kata, mutta se on annettu vain noin 190 henkilölle.

Kristityissä maissa Katariina-nimen on tehnyt tunnetuksi varsinkin legendaarinen marttyyri ja pyhimys Katariina Aleksandrialainen, jota monet nykyiset tutkijat kuitenkin pitävät täysin keksittynä, kuvitteellisena henkilönä.. Hänen perinteinen muistopäivänsä, 25. marraskuuta on myös Katariinan nimipäivä.

Tunnettuja historiallisia Katariinoja
 Katariina I, Venäjän keisarinna 1724–1727
 Katariina II Suuri, Venäjän keisarinna 1762–1796
 Katariina Aragonialainen, Englannin kuningatar, Henrik VIII:n ensimmäinen puoliso
 Katariina Braganzalainen, Englannin kuningatar, Kaarle II:n puoliso
 Katariina Howard, Englannin kuningatar, Henrik VIII:n viides puoliso
 Katariina Jagellonica, Ruotsin kuningatar, Juhana III:n puoliso
 Katariina Kaarlentytär, Ruotsin, Norjan ja Tanskan kuningatar, kuningas Kaarle VIII Knuutinpoika Bonden puoliso
 Katariina de' Medici, Ranskan kuningatar, Henrik II:n puoliso
 Katariina Parr, Englannin kuningatar, Henrik VIII:n kuudes puoliso
 Katariina Saksi-Lauenburgilainen, Ruotsin kuningatar, Kustaa Vaasan ensimmäinen puoliso
 Katariina Sienalainen, italialainen mystikko
 Katariina Stenbock, Ruotsin kuningatar, Kustaa Vaasan kolmas puoliso
 Katariina Tudor, vastasyntyneenä kuollut englantilainen prinsessa, Henrik VII:n tytär
 Katariina Ulvintytär, Katariina Vadstenalainen, ruotsalainen abbedissa, Pyhän Birgitan tytär
 Katariina Vaasa, Ruotsin prinsessa ja Itä-Friisian kreivitär, Kustaa Vaasan tytär
 Katariina Vaasa, Ruotsin prinsessa, Kaarle IX:n tytär, Kaarle X Kustaan äiti
 Valois'n Katariina, Englannin kuningatar, Henrik V:n puoliso

Muita tunnettuja Katariinoja

Tämän listan henkilöt ovat kaikki suomalaisia.
 Katariina Havukainen, näyttelijä
 Katariina Hänninen, pop-laulaja
 Katariina Juselius, ekonomisti
 Katariina Kaitue, näyttelijä
 Katariina Kettunen, kirjailija
 Katariina Kosola, jalkapalloilija
 Katariina Kuisma, näyttelijä
 Katariina Lahti, ohjaaja
 Katariina Lahti, moukarinheittäjä
 Katariina Leino, kirjailija, näytelmäkirjailija, dramaturgi ja yrittäjä
 Katariina Leino, Kata Melander (s. 1991), suomalainen kirjailija
 Katariina Lillqvist, elokuvaohjaaja, käsikirjoittaja
 Katariina Lohiniva, näyttelijä
 Katariina Lonka, maastohiihtäjä
 Katariina Mustakallio, sosiaalihistorian tutkija
 Katariina Numminen, teatteriohjaaja ja dramaturgi
 Katariina Pantila (e. Lönnqvist), murhasta tuomittu sairaanhoitaja
 Katariina Parhi, tieteenhistorioitsija
 Katariina Poskiparta, valtiosihteeri, puoluesihteeri
 Katariina Romppainen, lasten- ja nuortenkirjailija
 Katariina Räikkönen, videobloggaaja ja kansalaisaktivisti
 Katariina Salmela-Aro, kasvatustieteen professori ja psykologi
 Katariina Soikkanen, jääkiekkoilija
 Katariina Souri (ent. Kata Kärkkäinen), kirjailija, taidemaalari, kolumnisti, laulaja ja malli.
 Katariina Torenberg, viulisti
 Katariina Tuohimaa, tenniksenpelaaja
 Katariina Venho, koripalloilija
 Katariina Vuori, kirjailija, taidepedagogi ja kirjallisuusterapiaohjaaja
 Katariina Vuorinen, runoilija

Tunnettuja Katarinoja
 Katarina Andreasson, ruotsalainen viulisti ja kapellimestari
 Katarina Asplund, suomalainen pietistinen uskonnollinen johtaja
 Katarina Baer, suomalainen toimittaja
 Katarina Barley, saksalainen sosiaalidemokraattinen poliitikko ja ministeri
 Katarina Barruk, ruotsinsaamelainen laulaja ja lauluntekijä
 Katarina Dalayman, ruotsalainen oopperalaulaja
 Katarina Eskola, suomalainen kulttuurintutkija
 Katarina Frostenson, ruotsalainen runoilija ja kulttuurivaikuttaja
 Katarina Elisabet Grubb, Teijon ruukin omistaja 1777-1788
 Katarina Gäddnäs, suomalainen kirjailija ja freelance -toimittaja
 Katarína Hasprová, slovakialainen laulaja
 Katarina Johnson-Thompson, brittiläinen seitsenottelija ja pituushyppääjä
 Katarina Juselius, suomalainen taloustieteilijä ja professori
 Katarina Kieri, ruotsalainen kirjailija
 Katarína Koščová, slovakialainen laulaja
 Katarina Kresal, slovenialainen poliitikko
 Katarina Lavtar, slovenialainen alppihiihtäjä
 Katarina Martinson, ruotsalainen yritysjohtaja ja miljardööri
 Katarina Naumanen, suomalainen jalkapalloilija
 Katarina Erikintytär Nipertz, ruotsalainen aatelisnainen, Raaseporin lääninhaltija 1400-luvulla
 Katarina Pavlova, venäläis-suomalainen kirjailija ja kääntäjä
 Katarina Peltola, opettaja ja koulun pitäjä
 Katarina Perkkiö, suomalainen thainyrkkeilijä, kehä- ja arvostelutuomari
 Katarina Pirak Sikku, ruotsinsaamelainen kuvataiteilija ja valokuvaaja
 Katarina Sederholm Hoff, suomalais-norjalainen kuulantyöntäjä ja painonnostaja
 Katarina Skräddar, suomalainen kestävyysjuoksija
 Katarina Krpež Slezak, serbialainen käsipalloilija
 Katarina Srebotnik, slovenialainen tenniksenpelaaja
 Katarina Taikon, ruotsalainen romaniaktivisti, kirjailija ja näyttelijä
 Katarina Wanqvist, Kaisa Pöyry, suomalainen kansanparantaja
 Katarina Wennstam, ruotsalainen rikoskirjailija ja toimittaja
 Katarina Wilhelm (Kati Wilhelm), saksalainen ampumahiihtäjä, olympiamitalisti
 Katarina Witt, saksalainen taitoluistelija
 Katarina Zavatska, ukrainalainen tennispelaaja

Kuvitteellisia Katariinoja ja Katarinoja
 Katariina Aleksandrialainen, legendaarinen kristitty marttyyri 
 Katariina, Regina Linnanheimon esittämä päähenkilö elokuvassa Katariina ja Munkkiniemen kreivi (1943)
 Katarina, päähenkilö elokuvassa Katarina kaunis leski (1950)
 Katarina, päähenkilö Kaari Utrion romaaneissa Neidontanssi (1980) ja Katarinan taru (1981)
 Katarina Boije, päähenkilö Fredrika Runebergin romaanissa Rouva Katarina Boije ja hänen tyttärensä (1881)
 Katariina Carénius, Annie Sundmanin roolihahmo elokuvassa Jossain on railo (1949)
 Katariina Mäkelä, televisiosarjassa Salatut elämät
 Katarina "Kat" Stratford, Julia Stilesin esittämä päähenkilö elokuvassa 10 Things I Hate About You (1999)

Lähteet

Etunimet